**RÁMCOVÁ KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších právnych predpisov (ďalej len „**Obchodný zákonník**“) medzi:

**KUPUJÚCIM:**

Obchodné meno: MARIANUM – Pohrebníctvo mesta Bratislavy,

 príspevková organizácia

Sídlo: Šafárikovo nám č. 3, 811 02 Bratislava

Zastúpený: Ing. Robert Kováč, riaditeľ

Bankové spojenie: ČSOB a.s.

Číslo účtu IBAN: SK59 7500 0000 0000 2594 6193

IČO: 173 301 90

DIČ: 2020838182

IČ DPH: SK2020838182

(ďalej len ako **„Kupujúci“**)

a

**PREDÁVAJÚCIM:**

Obchodné meno: [●]

Sídlo: [●]

Zapísaný: v Obchodnom registri Okresného súdu [●], oddiel: [●], vložka č.: [●]

Zastúpený: [●]

Bankové spojenie: [●]

Číslo účtu IBAN: [●]

IČO: [●]

DIČ: [●]

(ďalej len ako **„Predávajúci“**)

(Kupujúci a Predávajúci spolu ďalej aj ako **„Zmluvné strany“**)

(ďalej len „**Zmluva**“)

**Článok I**

**PREDMET ZMLUVY**

* 1. Predmetom tejto Zmluvy je záväzok Predávajúceho na základe písomnej objednávky Kupujúceho dodať Kupujúcemu ručné mechanické a elektromechanické záhradnícke náradie a prístroje špecifikované podľa Prílohy č. 1 k tejto Zmluve (ďalej len „**Tovar**“).
	2. Zmluvné strany sa dohodli, že táto Zmluva je zmluvou rámcovou a ustanovenia tejto Zmluvy nemožno vykladať ako povinnosť Kupujúceho objednať si u Predávajúceho Tovar. Predpokladané množstvo Tovaru uvedené v tejto Zmluve nie je pre Kupujúceho záväzné. Skutočne objednané množstvo Tovaru počas trvania tejto Zmluvy môže byť nižšie alebo vyššie ako predpokladané množstvo Tovaru a Kupujúci si vyhradzuje právo neobjednať Tovar. Predmetom fakturácie bude len skutočne dodaný.

**Článok II**

**TRVANIE ZMLUVY**

* 1. Zmluva sa uzatvára na dobu dvanásť (12) mesiacov odo dňa jej podpisu obidvoma Zmluvnými stranami.
	2. Odstúpením od tejto Zmluvy zo strany Kupujúceho nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
	3. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy, alebo vzhľadom na svoju povahu majú trvať aj po ukončení tejto Zmluvy.

**Článok III**

**PODMIENKY PLNENIA ZMLUVY**

* 1. Predávajúci sa zaväzuje dodať Tovar na základe písomných Objednávok Kupujúceho, v ktorých bude stanovený požadovaný druh plnenia a termín plnenia.
	2. Predávajúci je povinný dodať Tovar podľa článku I tejto Zmluvy do 14 dní od potvrdenia príslušnej Objednávky podľa tohto článku Zmluvy.
	3. Predávajúci sa zaväzuje:
	+ dodať predmet Zmluvy podľa článku I tejto Zmluvy v kvalite, rozsahu a termínoch určených touto Zmluvou,
	+ dodržiavať všetky platné právne predpisy, technické normy a interné normy Kupujúceho, ktoré sa týkajú vykonávania činností spojených s plnením Zmluvy a podmienky tejto Zmluvy,
	+ postupovať s odbornou starostlivosťou,
	+ vyzvať určených zamestnancov Kupujúceho na účasť pri preberaní predmetu Zmluvy,
	+ včas a bez zbytočného odkladu informovať Kupujúceho o všetkých dôležitých skutočnostiach súvisiacich s predmetom Zmluvy, ktoré môžu ohroziť alebo obmedziť plnenie Zmluvy zo strany Predávajúceho, prípadne spôsobiť nedodržanie stanovených termínov plnenia Zmluvy,
	+ plniť Zmluvu vo vlastnom mene a na vlastnú zodpovednosť.
	1. Kupujúci sa zaväzuje:
	+ včas a bez zbytočného odkladu informovať Predávajúceho o všetkých dôležitých skutočnostiach súvisiacich s predmetom Zmluvy, ktoré môžu ohroziť alebo obmedziť plnenie Zmluvy zo strany Predávajúceho, prípadne spôsobiť nedodržanie stanovených termínov plnenia Zmluvy,
	+ za vykonaný predmet Zmluvy zaplatiť dohodnutú cenu.
	1. Predávajúci záväzne prehlasuje, že ním dodávaný Tovar spĺňa požadovanú kvalitu podľa požiadaviek (špecifikácii uvedenej v technických listoch predávajúcich vybraného náradia) Kupujúceho v súlade s príslušnými platnými technickými alebo iných normami a všeobecne záväznými právnymi predpismi. Súčasťou dodaného Tovaru bude aj dokumentácia podľa tejto Zmluvy.
	2. V prípade zistenia, že Predávajúci uskutočňuje činnosť v rozpore so svojimi povinnosťami, je Kupujúci oprávnený žiadať od Predávajúceho nápravu v súlade so Zmluvou a/alebo všeobecne záväznými právnymi predpismi. V prípade zistenia nedostatkov, náklady na ich odstránenie a vykonanie nápravných opatrení hradí Predávajúci.
	3. Predávajúci je počas plnenia tejto Zmluvy povinný dodržiavať platné právne predpisy Slovenskej republiky. V prípade, ak sa na vykonávanie činnosti Predávajúceho vzťahujú interné predpisy Kupujúceho, alebo budú v budúcnosti takéto interné predpisy prijaté, tieto sú záväzné pre Predávajúceho dňom doručenia ich znenia Predávajúcemu. Podpisom tejto zmluvy Predávajúci prehlasuje, že sa oboznámil s týmito internými predpismi, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Predávajúci sa zaväzuje na výkon činnosti na území Kupujúceho zamestnávať len pracovníkov preškolených z interných predpisov.
	4. Predávajúci zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba Predávajúceho (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia na území Kupujúceho alebo pri činnosti vykonávanej v záujme Kupujúceho, zaväzuje sa Predávajúceho bez zbytočného odkladu o tom informovať kontaktnú osobu/zástupcu Kupujúceho a zaväzuje sa spolupracovať za účelom vyšetrenia a objasnenia tejto udalosti. Kupujúci považuje za pracovníka Predávajúceho alebo jeho subdodávateľa každú osobu, ktorá vykonáva podľa tejto Zmluvy prácu pre Predávajúceho alebo jeho subdodávateľa, bez ohľadu na to, aký je medzi nimi zmluvný vzťah.

**Článok IV**

**MIESTO PLNENIA ZMLUVY**

* 1. Miesto plnenia predmetu Zmluvy je sídlo Kupujúceho, ak sa Zmluvné strany písomne nedohodli inak.

**Článok V**

**CENA PREDMETU ZMLUVY**

* 1. Zmluvná cena jednotlivých položiek predmetu plnenia je stanovená na základe úspešnej ponuky Predávajúceho ako víťazného uchádzača v rámci verejného obstarávania, v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, a to vo výške uvedenej v prílohe č. 1, ktorá je neoddeliteľnou súčasťou tejto Zmluvy.
	2. Celková cena za predmet plnenia sa stanoví ako súčet súčinov objednaných množstiev tovarov a zmluvných jednotkových cien uvedených v prílohe č. 2 tejto Zmluvy. Zmluvné strany sa dohodli, že cena dodaného plnenia počas celkovej doby trvania tejto Zmluvy uvedená v Prílohe č. 2 tejto zmluvy je maximálnou cenou podľa tejto Zmluvy a nepresiahne **xxxxxxx Eur bez DPH**.
	3. Jednotková zmluvná cena jednotlivých položiek je platná a nemenná počas celej doby trvania tejto Zmluvy a jej súčasťou sú aj všetky náklady Predávajúceho súvisiace s poskytnutím plnenia v mieste plnenia. Jednotková zmluvná cena jednotlivých položiek môže byť upravovaná len na základe okolností, ktoré nastali nezávisle od vôle Zmluvných strán a to len v prípade:
	4. ak počas doby trvania tejto Zmluvy dôjde k legislatívnym zmenám alebo administratívnym opatreniam štátu, ktoré majú priamy vplyv na jednotkovú kúpnu cenu ktorejkoľvek z položiek plnenia,
	5. ak dôjde počas doby trvania tejto Zmluvy k zníženiu jednotkovej kúpnej ceny ktorejkoľvek z položiek plnenia je Predávajúci povinný o tom písomne informovať Kupujúceho rovnako ako o akciovom znížení cien položiek. V takomto prípade sa jednotková cena v tomto rozsahu zníži, alebo
	6. ak počas doby trvania tejto Zmluvy dôjde k zmene colných alebo daňových predpisov alebo k iným podobným opatreniam, ktoré majú priamy vplyv na jednotkovú cenu ktorejkoľvek z položiek plnenia. Dôvod úpravy jednotkovej kúpnej ceny jednotlivých položiek musí byť preukázaný.
	7. DPH bude účtovaná podľa všeobecne záväzných právnych predpisov platných a účinných v čase fakturácie
	8. V prípade, ak je predmetom plnenia podľa prílohy č. 1 tejto Zmluvy tovar, ktorý sa počas doby trvania tejto Zmluvy prestane vyrábať, Predávajúci je povinný ho po dohode s Kupujúcim nahradiť iným výrobkom rovnakej, lepšej alebo porovnateľnej kvality a v rovnakej alebo nižšej cene vyradeného tovaru.
	9. Fakturácia bude uskutočnená až po poskytnutí plnenia podľa objednávky Kupujúceho a jeho prevzatí Kupujúcim. Podkladom pre vystavenie faktúry za dodanie tovaru bude dodací list písomne potvrdený oboma Zmluvnými stranami.
	10. Úhrada za každú uskutočnenú dodávku Tovaru sa uskutoční bezhotovostným prevodom na účet Predávajúceho, a to na základe faktúry Predávajúceho doručenej Kupujúcemu emailom na ekonomicke@marianum.sk so splatnosťou do 30 dní odo dňa jej doručenia Kupujúcemu. Faktúra sa považuje za doručenú, dňom jej riadneho doručenia na e-mailovú adresu Kupujúceho.
	11. Kupujúci zaplatí Predávajúcemu len za skutočne dodaný Tovar. Faktúra za dodaný Tovar musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti určené podľa predchádzajúcej vety alebo k nej nebudú priložené všetky požadované doklady, Kupujúci je oprávnený faktúru vrátiť Predávajúcemu na jej zmenu, doplnenie alebo opravu. V takom prípade sa plynutie lehoty splatnosti takejto faktúry zastavuje a nová lehota splatnosti začína plynúť dňom nasledujúcim po dni doručenia zmenenej, doplnenej alebo opravenej faktúry na emailovú adresu Kupujúceho uvedenú v bode 5.7. zmluvy.

**Článok VI**

**ZÁRUČNÉ PODMIENKY A ZODPOVEDNOSŤ ZA VADY**

* 1. Vlastnícke právo a zároveň nebezpečenstvo škody na predmete plnenia prechádza na Kupujúceho okamihom prevzatia predmetu plnenia.
	2. Predávajúci zodpovedá za vady, ktoré má plnenie v okamihu, keď prechádza nebezpečenstvo škody na Kupujúceho, aj keď sa vada stane zjavnou až po tomto čase. Povinnosti Predávajúceho vyplývajúce zo záruky za akosť tovaru tým nie sú dotknuté. Predávajúci takisto zodpovedá za akúkoľvek vadu, ktorá vznikne po uvedenej dobe, ak je spôsobená porušením niektorej z povinností Predávajúceho podľa tejto Zmluvy.
	3. Kupujúci si uplatní nároky z vád formou reklamácie. Kupujúci môže požadovať odstránenie vád formou výmeny predmetu vadného plnenia alebo formou opravy predmetu plnenia.
	4. Kupujúci je povinný vady Predávajúcemu oznámiť bez zbytočného odkladu po tom čo sa o nich dozvedel, a to prostredníctvom doporučeného písomného listu alebo prostredníctvom elektronickej pošty. Oznámenie vád uskutočnené Kupujúcim prostredníctvom elektronickej pošty musí byť následne do troch (3) pracovných dní potvrdené doporučeným písomným listom zaslaným na adresu Predávajúceho.
	5. Predávajúci je povinný v rámci záručnej doby odstrániť všetky vady v súlade s príslušnými ustanoveniami Obchodného zákonníka na vlastné náklady. Reklamáciu vybaví ihneď, v zložitých prípadoch najneskôr do troch (3) pracovných dní odo dňa uplatnenia reklamácie, v odôvodnených prípadoch, najmä ak sa vyžaduje zložité technické zhodnotenie vady, do tridsiatich (30) kalendárnych dní odo dňa uplatnenia reklamácie. Kupujúci pri reklamácii použije na identifikáciu predmetu reklamácie číslo dodacieho listu.

**Článok VII**

**ÚDAJE O SUBDODÁVATEĽOCH A PRAVIDLÁ ZMENY**

* 1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa/ meno a priezvisko, adresa trvalého pobytu:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Ak Predávajúci zabezpečuje plnenie pre Kupujúceho prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú všetky povolenia a oprávnenia na vykonávanie danej činnosti, pričom zodpovednosť za plnenie subdodávateľa nesie Predávajúci tak, ako by plnenie vykonával on sám. Predávajúci je povinný písomne predložiť Kupujúcemu na schválenie každého subdodávateľa, ktorý by mal realizovať pre Predávajúceho časť plnenia podľa zmluvy. Predávajúci je povinný bezodkladne oznámiť Kupujúcemu akúkoľvek zmenu identifikačných údajov subdodávateľa. Predávajúci nesmie zmeniť subdodávateľa bez písomného súhlasu Kupujúceho. Predávajúci požiada o zmenu subdodávateľa minimálne päť (5) pracovných dní vopred. Bez súhlasu Kupujúceho nemôže Predávajúci využiť subdodávateľa na poskytnutie žiadnej časti plnenia. Kupujúci je povinný písomne sa vyjadriť v lehote desiatich (10) dní odo dňa obdržania písomnej žiadosti Predávajúceho, či s využitím subdodávateľa súhlasí. Ak sa Kupujúci k žiadosti Predávajúceho nevyjadrí v lehote podľa predchádzajúcej vety, má sa za to, že Kupujúci s využitím subdodávateľa súhlasí. Postačuje, ak Kupujúci udelí súhlas formou e-mailu.

**Článok VIII**

**SKONČENIE ZMLUVY A ODSTÚPENIE**

8.1. Táto Zmluva zanikne:

* 1. uplynutím doby jej trvania,
	2. vyčerpaním finančného limitu,
	3. splnením všetkých práv a povinností, ktoré Zmluvným stranám vyplývajú z tejto Zmluvy,
	4. písomnou dohodou Zmluvných strán,
	5. písomným odstúpením od Zmluvy niektorou Zmluvnou stranou, alebo
	6. písomnou výpoveďou Kupujúceho.
	7. V prípade zániku Zmluvy dohodou Zmluvných strán Zmluva zaniká dňom uvedeným v tejto dohode (ďalej aj „deň zániku Zmluvy dohodou"). V tejto dohode sa upravia všetky vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
	8. Ak Predávajúci koná v rozpore s touto Zmluvou alebo právnymi predpismi a na písomnú výzvu Kupujúceho toto konanie a jeho následok v určenej lehote neodstráni, je Kupujúci oprávnený od Zmluvy odstúpiť, pričom účinky odstúpenia od Zmluvy nastávajú v zmysle ustanovenia § 349 a § 351 Obchodného zákonníka. Predchádzajúca písomná výzva Kupujúceho sa nevyžaduje v prípade odstúpenia od Zmluvy zo strany Kupujúceho podľa bodu 8.4. tohto článku.
	9. Kupujúci si vyhradzuje právo odstúpiť od Zmluvy aj bez predchádzajúcej písomnej výzvy:
1. ak Predávajúci nedodrží kvalitu predmetu plnenia,
2. ak Predávajúci nie je schopný zabezpečiť dodávku objednaného množstva plnenia
3. ak Predávajúci poruší povinnosť uvedenú v bode 8.8 tohto článku alebo
4. v prípade podstatného porušenia Zmluvy Predávajúcim.
	1. Za podstatné porušenie zmluvy sa považuje najmä nedodržanie termínu plnenia pri akýchkoľvek dvoch samostatných plneniach (t.j. plneniach na základe dvoch objednávok) alebo porušenie povinnosti Predávajúceho odstrániť reklamované vady.
	2. Odstúpenie od Zmluvy vyžaduje písomnú formu a musí byť doručené druhej Zmluvnej strane. Účinky odstúpenia od Zmluvy nastávajú dňom doručenia odstúpenia druhej Zmluvnej strane. Odstúpením od Zmluvy však nie je dotknuté právo Kupujúceho požadovať náhradu škody v plnej výške.
	3. Kupujúci je oprávnený vypovedať Zmluvu bez uvedenia dôvodu. Výpoveď podľa predchádzajúcej vety musí mať písomnú formu. Výpovedná lehota je jeden (1) kalendárny mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená Predávajúcemu.
	4. V prípade, ak nastanú právne skutočnosti, ktoré majú za následok zmenu v právnom postavení Predávajúceho (napr. vyhlásenie konkurzu, vstup do likvidácie, zmena právnej formy) alebo akákoľvek iná zmena majúca priamy vplyv na plnenie zo strany Predávajúceho, je Predávajúci povinný oznámiť tieto skutočnosti Kupujúcemu najneskôr do piatich (5) dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Kupujúcemu v dôsledku porušenia tejto povinnosti a Kupujúci má právo odstúpiť od Zmluvy. Za akúkoľvek inú zmenu sa považuje aj zmena bankového spojenia Predávajúceho, pričom k tejto informácii je Predávajúci povinný poskytnúť aj písomné potvrdenie príslušnej banky.

**Článok IX**

**ZÁVEREČNÉ USTANOVENIA**

* 1. Zmluvné strany súhlasia, že všetky informácie a skutočnosti o druhej Zmluvnej strane a jej činností pri uzatváraní a plnení tejto Zmluvy sa považujú za dôverné a majú charakter obchodného tajomstva. Predávajúci vyhlasuje, že nepoužije meno Kupujúceho na žiadne marketingové ani reklamné činnosti bez jeho súhlasu.
	2. Práva a povinnosti neupravené touto Zmluvou sa riadia príslušnými ustanoveniami Obchodného zákonníka.
	3. Zmluvu je možné meniť len formou písomného dodatku k Zmluve, a to pri dodržaní ustanovení § 18 zákona č. 343/2015 Z.z. o verejnom obstarávaní v znení neskorších predpisov.
	4. Predávajúci je povinný oznámiť Kupujúcemu akúkoľvek zmenu identifikačných údajov spoločnosti zapisovaných do obchodného registra do desať (10) dní od vzniku účinnosti zmeny.
	5. Zmluvné strany prehlasujú, že si Zmluvu prečítali a jej obsahu porozumeli. Zmluva zodpovedá ich slobodnej vôli, uzatvárajú ju dobrovoľne a na znak súhlasu oprávnení zástupcovia Zmluvných strán pripájajú svoje vlastnoručné podpisy. Zmluva nadobúda platnosť dňom jej podpisu oboma Zmluvnými stranami a účinnosť nasledujúci deň po zverejnení v zmysle osobitého predpisu.

Príloha č. 1: Technická špecifikácia mechanického a elektrického záhradníckeho náradia

Príloha č. 2: Cenník tovaru

V Bratislave dňa ........................ V ....................... dňa ..............................

Za Kupujúceho: Za Predávajúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

MARIANUM – Pohrebníctvo mesta Bratislavy
Ing. Robert Kováč, riaditeľ